බුබුළු ගම්මිරිස් අපනයයෙන් විදේශ විනිමය 50% කින් අඩුවන බව කුරුණෑගල අපනයන කෟෂිකර්ම දෙපාර්තමේන්තුවේ සහකාර අධ්‍යක්ෂක එල්. එම්. ජේ. ලින්දර මහතා පැවසීය.කුරුණෑගල දිස්ත්‍රික්් ලේකම් කාර්යාලයේ දී පසුගිය දා පැවැති දිස්ත්‍රික් කෟෂිකර්ම කමිටුවේ දී හෙතෙම මේ බව පැවසීය.කුරුණෑගල දිස්ත්‍රික්කයේ මේ කන්නයේ සතුටුදායක ගම්මිරිස් අස්වැන්නක් අපේක්ෂා කරන බවත් ගොවීන් බුබුළු ගම්මිරිස් සඳහා ඒවා විකිණීමට උනන්දු වන බවත් හෙතෙම කීය.ගම්මිරිස් කරලක් මේරීමට සාමාන්‍යයෙන් මාස 8 ක පමණ කාලයක් ගත වන බැවින් ගම්මිරිස් නිපදවීමට යොදාගන්නා මේ බුබුළු ගම්මිරිස් නෙළාගනු ලබන්නේ මාස දෙකක දී පමණි.මේරු ගම්මිරිස් අස්වැන්න ලැබෙන්නේ වසර අගදී වන නිසා සිංහල අවුරුදු වැනි උත්සව වලට අවශ්‍ය මුදල් අවශ්‍යතාවයක් සඳහා යම් පාඩුවක් දරාගෙන හෝ ගොවීන් මේ වගාවන් වෙළෙඳුන්ට බදුදීමට පෙලඹී ඇති බව ලින්දර මහතා පැවැසීය.මේ තත්ත්වය නිසා ගම්මිරිස් වලින් ලැබෙන විදේශ විනිමය 50% කින් අඩුවන බැවින් මේ පිළිබඳව දැනුවත් කිරීමට කමිටුවේදී තීරණය විය..